১৭৫৭ সালের ২৩ জুন পলাশী ট্র্যাজেডির বিষক্রিয়ায় বাংলার স্বাধীনতা অস্তমিত হয়েছিল। পলাশীর প্রান্তর বাঙালির খুনে লালে লাল হয়েছিল ইংরেজ বেনিয়া আর তাদের দেশীয় গোলামদের বিষাক্ত নখরে। হারাতে হয়েছিল বাংলার স্বাধীনতা। বরণ করে নিতে হয়েছিল পৌনে দু’শ বছরের ইংরেজ গোলামি। সে গোলামি দশা থেকে মুক্তি পেতে আমাদের জাতীয় কবি, ঐতিহ্যের কবি, শতাব্দীর শ্রেষ্ঠ বাঙালি কাজী নজরুল ইসলাম জাতির বিবেককে জাগ্রত করে তুলে স্বাধীনতা অর্জন ও রক্ষায় উদ্বুদ্ধকরণে সে দৃশ্যই এঁকেছেন তাঁর কবিতায়।